કોલકાતા, તા. 23 : હીરાના વેપારમાં અને ખાસ તો સુરતના કટિંગ અને પૉલિશીંગ એકમોમાંના કારીગરોને જાણે દિવાળીની રજાઓ વહેલી શરૂ થઈ ગઈ હોય એવું ચિત્ર ઊપસ્યું છે. એશિયાઈ ચલણમાં ઘસારો અને વિદેશની બજારોની નરમ માગને કારણે બૅન્કોનાં ધિરાણ સ્થગિત જેવાં થઈ ગયાં છે. સામાન્ય રીતે સુરતમાં હીરાના કારખાનાઓમાં દિવાળીનું મહિનાનું વૅકેશન હોય છે, પણ માગમાં નરમાઈને કારણે નાના કદના હીરાના ભાવ એક મહિનામાં સાતથી આઠ ટકા ઘટયા છે.